राजा रवि वर्मा
राजा रवि वर्मा का जन्म २९ अप्रैल १८४८ को केरल के एक छोटे से शहर किलिमानूर में हुआ। पाँच वर्ष की छोटी सी आयु में ही उन्होंने अपने घर की दीवारों को दैनिक जीवन की घटनाओं से चित्रित करना प्रारम्भ कर दिया था। उनके चाचा कलाकार राज राजा वर्मा ने उनकी प्रतिभा को पहचाना और कला की प्रारम्भिक शिक्षा दी। चौदह वर्ष की आयु में वे उन्हें तिरुवनंतपुरम ले गये जहाँ राजमहल में उनकी तैल चित्रण की शिक्षा हुई। बाद में चित्रकला के विभिन्न आयामों में दक्षता के लिये उन्होंने मैसूर, बड़ौदा और देश के अन्य भागों की यात्रा की। राजा रवि वर्मा की सफलता का श्रेय उनकी सुव्यवस्थित कला शिक्षा को जाता है। उन्होंने पहले पारम्परिक तंजौर कला में महारत प्राप्त की और फिर यूरोपीय कला का अध्ययन किया।
रवि भूषण भारतीय
बिहार का पूर्णिया रवि का गृहनगर है। जवाहर नवोदय विद्यालय, पूर्णिया से स्कूल शिक्षा प्राप्त करने के पश्चात माखनलाल चतुर्वेदी पत्रकारिता विवि, भोपाल से पत्रकारिता की डिग्री ली। इसके बाद फ़िल्म इंस्टिट्यूट पुणे में अभिनय की शिक्षा ली। रवि ने अपने अभिनय की शुरुआत एक थिएटर कलाकार के रूप में की थी। उन्होंने राम गोपाल बजाज, स्वर्गीय हबीब तनवीर, आलोक चटर्जी और स्वर्गीय अलखनंदन के साथ 5 वर्षों से अधिक समय तक थिएटर में काम किया। रवि इंडियन पीपुल्स थिएटर एसोसिएशन के सदस्य हैं।